section_heading: Naša mala klinika
paragraph_text: Naša mala klinika je prvi sitcom Nove TV i jedna od najgledanijih domaćih humorističnih serija. Nova TV 2004. godine na male ekrane donosi seriju koja je okupila zavidan broj hrvatskih renomiranih glumačkih imena. Snimljeno je ukupno 4 sezone i 112 epizoda, a ovaj jednosatni TV sitcom srušio je sve rekorde gledanosti. Serija je nastala prema scenariju Marka Pokornog i Branka Đurića – Đure koji je ujedno i redatelj serije. Radnja serije smještena je u malu kliniku u kojoj se među pacijentima i liječničkim konzilijem, pored ozbiljnih stvari, kao što je opstanak klinike, događaju brojne komične peripetije. Liječnici, specijalisti Naše male klinike su primarius, prof. dr. Ante Guzina, kirurg dr. Veljko Kunić, internist dr. Franjo Slaviček, stažist dr. Toni Grgeč, dermatologinja dr. Lili Štriga, tu je i poslovna direktorica Sanja Grospić te neizbježni portir Šemsudin Dino Poplava i dr. Popularne likove utjelovljuju glumci Ivica Vidović, Dubravka Ostojić, Jadranka Đokić, Goran Navojec, Rene Bitorajac, Ranko Zidarić, Bojana Gregorić, Filip Šovagović, Damir Lončar i Enis Bešlagić. Serija je 2008. primila nagradu Večernjakov ekran. Od 2017. godine prava za prikazivanje preuzima RTL Grupa koja seriju prikazuje na svojim kanalima RTL i RTL Kockica.